Diari Oficial de la Generalitat Valenciana


Sumari del DOGV 9087, del 19-05-2021 (2021/5333)

Extracte de la Resolució de 10 de maig de 2021, de la vicerectora d'Ocupació i Programes Formatius, de la Universitat de València, per la qual s'estableixen les bases que han de regir la cessió d'ordinadors i ajudes econòmiques a la connectivitat dins del programa «Becas Santander Tecnología | Conecta» per a l'estudiantat de la Universitat de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5333


Data del document
:   10-05-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 10 de maig de 2021, de la vicerectora d'Ocupació i Programes Formatius, de la Universitat de València, per la qual s'estableixen les bases que han de regir la cessió d'ordinadors i ajudes econòmiques a la connectivitat dins del programa «Becas Santander Tecnología | Conecta» per a l'estudiantat de la Universitat de València. [2021/5333]  
BDNS (identif.): 563821.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhap.gob.es/bdnstrans  
  
Primer. Beneficiaris  
L'estudiantat matriculat en estudis oficials de grau, en centres propis de la Universitat de València, en el curs 2020-21.  
Requisits generals:  
A. Haver estat beneficiari durant el curs 2020-21 de la convocatòria de beques de caràcter general per a estudis universitaris del Ministeri d'Educació i Formació Professional o del Govern Basc.  
B. Estar matriculat, tant en el curs 2020-21 com en el curs 2021-22, d'un mínim de 60 crèdits en estudis oficials de grau, en centres propis de la Universitat de València.  
C. La concessió de l'ajuda quedarà condicionada al fet que la persona beneficiària es matricule en el curs 2021-22 en un centre propi de la Universitat de València, en estudis oficials de grau, d'un mínim de 60 crèdits.  
Requisits acadèmics:  
A. Tenir una nota mitjana mínima de l'expedient acadèmic en el curs 2019-20 de:  
- 6,00 per a la branca d'Enginyeria i Arquitectura.  
- 7,00 per a les branques de Ciències i Ciències de la Salut.  
- 7,50 per a les branques de Ciències Socials i Jurídiques i Arts i Humanitats.  
B. En el cas d'estudiants matriculats en primer curs de grau per primera vegada, es tindrà en compte la nota d'accés a la universitat (NAU).  
  
  
Segon. Objecte  
L'objecte d'aquesta convocatòria és l'adjudicació de 101 ajudes consistents en la cessió temporal d'un ordinador portàtil per un període de 12 mesos i una aportació econòmica per valor de 350 euros en concepte d'ajuda a la connectivitat, dins del marc del conveni subscrit entre la Universitat de València i «Becas Santander Tecnología | Conecta».  
  
  
Tercer. Bases reguladores  
Les bases íntegres es poden consultar en el web http://www.uv.es/sedi Ajudes] i en la Base de dades nacional de subvencions, a través del web http://www.pap.minhap.gob.es/bdnstrans/es/index  
  
Quarta. Quantia  
El pressupost total màxim autoritzat per a aquesta convocatòria ascendeix a 35.350 euros.  
  
Cinqué. Termini de presentació de sol·licituds  
El termini de presentació de sol·licituds finalitza el 24 de maig.  
  
Sisé. Altres dades  
La presentació de les sol·licituds per part de les persones interessades s'ha de fer en línia, a través de la pàgina web del Banco Santander www.becas-santander.com.  
  
València, 10 de maig de 2021.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.